**Republika Slovenija, Ministrstvo za okolje in prostor**, Dunajska cesta 48, 1000 Ljubljana, matična številka 2399270000, davčna številka SI 25967061, ki ga zastopa mag. Andrej Vizjak, minister za okolje in prostor (v nadaljevanju: MOP)

**Republika Slovenija, Ministrstvo za infrastrukturo**, Langusova ulica 4, 1535 Ljubljana, matična številka 2399270000, davčna številka SI 25967061, ki ga zastopa Jernej Vrtovec, minister za infrastrukturo (v nadaljevanju: MZI)

(v nadaljevanju: ministrstvi)

in

**Upravičenec………………..**,naslov…………………., številka transakcijskega računa pri ……….: št.: TRR ………………….., matična številka: …………., davčna številka: ………………., ki ga zastopa …………… (v nadaljevanju: upravičenec)

sklepajo

**POGODBO**

**O DODELITVI FINANČNIH SREDSTEV ZA SPODBUJANJE ŽELEZNIŠKEGA**

**TOVORNEGA PROMETA NA OBMOČJU REPUBLIKE SLOVENIJE**

**št. …………………..**

**I. UVODNE DOLOČBE**

1. člen

Pogodbene stranke soglasno ugotavljajo, da:

* je sprejet Odlok o Programu porabe sredstev Sklada za podnebne spremembe v obdobju 2020-2023 (Uradni list RS, št. 101/21, v nadaljevanju: Program);
* je v Programu za leti 2022 in 2023 predviden ukrep Spodbujanje železniškega tovornega prometa v višini 15.000.000 EUR (v nadaljevanju: ukrep);
* je Evropska Komisija izdala odločbo za državno pomoč SA.62208 (2021/N) z dne 20. 10. 2021 za nepovratna sredstva za spodbujanje železniškega tovornega prometa v Sloveniji;
* je bil dne 1. 12. 2021 sklenjen Sporazum št. 2430-21-900055 o sodelovanju pri izvajanju ukrepa »Spodbujanje železniškega tovornega prometa« med MZI in MOP, v katerem so navedene obveznosti navedenih ministerstev;
* je bil dne 10. 1. 2022 na spletni strani MZI objavljen »Javni poziv za dodelitev finančnih sredstev za spodbujanje železniškega tovornega prometa« (v nadaljnjem besedilu: javni poziv),
* se ta pogodba sklepa za obdobje javnega poziva za leto 2022 in 2023.

2. člen

Pogodbene stranke so sporazumne, da se ta pogodba sklepa zaradi dodelitve finančnih sredstev za spodbujanje železniškega tovornega prometa na območju Republike Slovenije, ki se izplačajo iz Sklada za podnebne spremembe.

Pogodbene stranke se dogovorijo, da se finančna sredstva dodelijo pod pogoji, ki so navedeni v javnem pozivu za dodelitev finančnih sredstev za spodbujanje železniškega tovornega prevoza na območju Republike Slovenije.

**II. PRAVNE PODLAGE IN NAVODILA**

3. člen

Pogodbene stranke se dogovorijo, da so del pogodbene vsebine tudi naslednji predpisi oziroma dokumenti:

* Odlok o Programu porabe sredstev Sklada za podnebne spremembe v obdobju 2020-2023 (Uradni list RS, št. 101/21, v nadaljevanju: Program)
* Zakon o železniškem prometu (Uradni list RS št. št. [99/15](http://www.uradni-list.si/1/objava.jsp?sop=2015-01-3917) – uradno prečiščeno besedilo, [30/18](http://www.uradni-list.si/1/objava.jsp?sop=2018-01-1355) in 82/21, v nadaljevanju: ZZelP)
* Uredba o nadomestilu dela stroškov za prevoze, raziskave in naložbe prevoznikom, ki opravljajo določene prevozne storitve v železniškem prometu (Uradni list RS, št. 108/00, v nadaljevanju: Uredba),
* Odločba Evropske Komisije State Aid SA.62208 z dne 20. 10. 2021 (v nadaljevanju: shema).
* Javni poziv za dodelitev finančnih sredstev za spodbujanje železniškega tovornega prometa na območju Republike Slovenije ( v nadaljevanju: Javni poziv).

Pogodbene stranke se dogovorijo, da so pri izvajanju pravic in obveznosti iz te pogodbe dolžne spoštovati vse slovenske predpise in dokumente vključno z njihovimi spremembami, navedenimi v prejšnjem odstavku ter njihovo vsebino smiselno sprejemajo v pogodbeno vsebino.

**IV. PREDMET POGODBE**

4. člen

S to pogodbo se MZI in MOP zavezujeta za dodelitev finančnih sredstev na podlagi Odloka o Programu porabe sredstev Sklada za podnebne spremembe v obdobju 2021–2023 (Uradni list RS, št. 101/21) in Odločbe Evropske komisije o državni pomoči za spodbujanje železniškega tovornega prometa v Sloveniji (State Aid SA.62208 (2021/N) z dne 20. 10. 2021, upravičenec pa za izvedbo ukrepa spodbujanja železniškega tovornega prometa v okviru Nacionalnega sklada za podnebne spremembe, ustanovljenega na podlagi 128. člena Zakona o varstvu okolja (Uradni list RS, št. 39/06 – UPB, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, 84/18 – ZIURKOE in 158/20).

5. člen

Na podlagi pravnega okvira iz prejšnjega člena bodo upravičencu z odločbo dodeljena finančna sredstva. Finančna sredstva se dodelijo upravičencu v skladu z Javnim pozivom za dodelitev finančnih sredstev za spodbujanja železniškega tovornega prometa na območju Republike, objavljenega na spletni strani MZI dne 10. 1. 2022.

Postopek dodelitve finančnih sredstev je opredeljen v Javnem pozivu, kjer so navedeni pogoji, dokazila, vloga in finančni zahtevek.

**V. POGODBENA VREDNOST**

6. člen

Ministrstvi in upravičenec se dogovorijo, da bo MZI za izvedbo ukrepa, ki je predmet te pogodbe, upravičencu izplačal finančna sredstva v obliki nepovratnih sredstev za spodbujanje železniškega tovornega prometa.

**VI. OBLIKA POMOČI IN UPRAVIČENI STROŠKI**

7. člen

Upravičeni stroški ustrezajo deležu zunanjih stroškov, ki se jim železniški promet lahko izogne v primerjavi s cestnim prometom.

Upravičeni so stroški izvajanja železniškega prevoza blaga do višine največ 30 % celotne skupne višine produkcijskih stroškov železniških prevozov posamičnih vagonskih pošiljk in kombiniranega prevoza in hkrati do največ 50 % zunanjih stroškov, ki jih železniški prevoz blaga v posameznih vagonskih pošiljkah in v kombiniranem prevozu prihrani v primerjavi s prevozom blaga po cesti.

Dodelitev finančnih sredstev za železniški prevoz blaga posameznih vagonskih pošiljk se nanaša na prevoze posamičnih vagonskih pošiljk, ki so bili opravljeni v notranjem prometu, uvozu in izvozu za potrebe slovenskega gospodarstva. Finančna sredstva se obračuna za vse neto tonske kilometre, opravljene v Sloveniji, tako za relacijo prevoza med vozlišči in od vozlišča do odpravnega oziroma namembnega službenega mesta. Posamične vagonske pošiljke, ki se prevažajo na drugih relacijah (tranzit), niso upravičene do finančne spodbude.

Finančna spodbuda se izračuna kot zmnožek števila prepeljanih neto tonskih kilometrov posamičnih vagonskih pošiljk in nadomestila 8,03875 EUR za 1.000 opravljenih ntkm.

Kombinirani prevoz blaga obsega prevoz:

- nespremljanih intermodalnih transportnih enot (ITE): kontejner, sedlasti priklopnik/polpriklopnik, zamenljivo tovorišče in

- spremljanih intermodalnih transportnih enot (ITE) – RoLa: prevoz cestnih vozil z vozniki na prometnem koridorju Maribor-Špilje (Wels: Pyhrn Koridor).

Finančna sredstva za kombinirani prevoz blaga se obračuna za neto tonske kilometre, prepeljane po železnici na območju Republike Slovenije. Izračuna se kot zmnožek števila prepeljanih neto tonskih kilometrov z vlaki tipa »kombinirani prevoz« in nadomestila 4,48 EUR za 1.000 opravljenih ntkm.

**VII. OBDOBJE UPRAVIČENOSTI UKREPA**

1. člen

Financiranje ukrepa zajema dve finančni obdobji in sicer I. obdobje in II. obdobje. I. obdobje financiranja traja od dne 1. 2. 2022 do dne 31. 8. 2022. II. obdobje financiranja traja od dne 1. 9. 2022 do dne 31. 8. 2023.

Upravičenec mora finančni zahtevek (priloga 3) za izplačilo za I. obdobje financiranja, ki traja od 1. 2. 2022 do 31. 8. 2022, posredovati na MZI do 20. 9. 2022.

Upravičenec mora finančni zahtevek (priloga 3) za izplačilo II. obdobje, ki traja od 1. 9. 2022 do 31. 8. 2023, posredovati na MZI do 20. 9. 2023.

**VIII. OBVEZNOSTI IN ODGOVORNOSTI UPRAVIČENCA**

9. člen

Upravičenec se zavezuje, da bo izvedba ukrepa, ki je predmet financiranja po tej pogodbi pravilna, zakonita, gospodarna in učinkovita, sicer gre za bistveno kršitev te pogodbe

10. člen

Upravičenec potrjuje oziroma se zavezuje, da:

* je prevoznik v železniškem prometu, ki ima veljavno licenco države članice Evropske unije ali Evropskega gospodarskega prostora, in opravlja prevozne dejavnosti po železnici v Sloveniji oz. je v postopku dodeljevanja vlakovnih poti in jih bo opravljal v letih 2021–2023 ter plačuje uporabnino za železniško infrastrukturo v Sloveniji,
* je v vlogi za pridobitev sredstev predložil in razkril vse potrebne podatke glede katere koli druge že odobrene pomoči,
* bo ukrep izvedel v skladu z opisom vsebine iz vloge za dodelitev finančnih sredstev na podlagi Javnega poziva,
* bo takoj pisno opozoril ministrstvi na okoliščine (tekoče probleme, nastale situacije), ki bi lahko otežile ali onemogočile pravilno in pravočasno terminsko, vsebinsko ali finančno izvedbo ukrepa,
* bo pripravljal poročila o porabljenih sredstvih dodeljene državne pomoči na zahtevo dajalca pomoči in v želenem obsegu,
* bo dokumentacijo, ki je bila podlaga za pridobitev sredstev po tej pogodbi, hranil še 10 let od dneva pridobitve sredstev.

Kršitve iz prejšnjega odstavka so bistvene kršitve pogodbe. V primeru takih kršitev ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva MZI, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

11. člen

Če pride do blokade upravičenčevega TRR, je upravičenec dolžan o blokadi takoj obvestiti MZI. V času trajanja blokade upravičenec ni upravičen do sredstev po tej pogodbi. V primeru blokade lahko ministrstvi odstopita od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva MZI, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

**IX. OBVEZNOSTI MINISTRSTEV**

12. člen

Ministrstvi se zavezujeta, da bosta izvedli postopke in obveznosti opredeljene v Javnem pozivu.

**X. IZVAJANJE NADZORA**

13. člen

V imenu MZI in MOP ima njegov pooblaščeni predstavnik kadarkoli pravico nadzora nad izvedbo ukrepa, nad namensko porabo dodeljenih finančnih sredstev z vpogledom v upravičenčevo dokumentacijo in obračun stroškov v zvezi z izvedbo ukrepa, ki je predmet te pogodbe, ter izpolnitvijo ostalih upravičenčevih obveznosti po tej pogodbi, upravičenec pa mu je dolžan to omogočiti.

V nasprotnem primeru lahko ministrstvi odstopita od pogodbe in zahtevata vrnitev že izplačanih finančnih sredstev skupaj z zakonitimi zamudnimi obrestmi od dneva prejetja sredstev do dneva njihovega vračila.

14. člen

Upravičenec se zaveže, da bo o morebitnih spremembah svojih podatkov iz te pogodbe (naziv, naslov, transakcijski račun, zastopnik/-ca…) in o morebitnih spremembah izvajanja ukrepa sproti pisno obveščal MZI.

**XI. PROTIKORUPCIJSKA KLAVZULA IN PREPOVED POSLOVANJA Z MINISTRSTVOM**

15. člen

Če kdo v imenu ali na račun upravičenca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za upravičenca obstaja prepoved poslovanja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20) oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela – upravičenec mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

**XII. OBVEZNOST VRAČILA PREJETIH SREDSTEV**

16. člen

Upravičenec je dolžan vrniti sredstva prejeta po tej pogodbi, skupaj z zakonitimi zamudnimi obrestmi od dneva prejetja sredstev do dneva njihovega vračila, poleg primerov, določenih s to pogodbo, tudi v naslednjih primerih, če se ugotovi:

* da ni izvedel celotnega ukrepa v roku, določenem s to pogodbo,
* da je izplačana sredstva deloma ali v celoti uporabil nenamensko, ali da jih je pridobil na podlagi navedbe neresničnih podatkov,
* da je za enak namen in iz enakega naslova že pridobil finančna sredstva,
* ali če prejemnik kako drugače ni izpolnil svojih obveznosti iz te pogodbe.

Upravičenec je dolžan vrniti prejeta proračunska sredstva MZI, skupaj z zakonitimi zamudnimi obrestmi od dneva prejetja sredstev do dneva njihovega vračila v roku 15 (petnajst) dni od dneva vročitve zahtevka za vračilo sredstev.

Upravičenec je oproščen vračila sredstev v primeru višje sile.

17. člen

Če bo upravičenec zaradi kršitve te pogodbe dolžan vrniti prejeta sredstva po tej pogodbi, je dolžan vrniti bruto znesek dodeljenih finančnih sredstev.

**XIII. PREPOVED DVOJNEGA FINANCIRANJA**

18. člen

Upravičenec s podpisom te pogodbe jamči, da za stroške, ki so predmet financiranja, ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

Če se ugotovi, da je upravičenec že prejel tudi druga sredstva iz prvega odstavka ali so mu bila odobrena, ne da bi o tem do sklenitve te pogodbe pisno obvesti MZI, lahko ministrstvi odstopita od te pogodbe in zahtevata vrnitev sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva MZI, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

**XIV. VAROVANJE PODATKOV**

19. člen

Pogodbene stranke se zavezujejo, da bodo zakonsko varovane podatke (osebni in tajni podatki, poslovna skrivnost), do katerih bodo morebiti prišli z izvedbo pogodbe, skrbno varovali, skladno z veljavno področno zakonodajo.

Obveznost varovanja podatkov se nanaša tako na čas izvajanja pogodbe, kot tudi na čas potem.

**XV. SKRBNIKI POGODBE**

20. člen

Skrbnik pogodbe skrbi za pravilno, pravočasno, zakonito, gospodarno in učinkovito izvedbo ukrepa.

Skrbnik pogodbe in ostali udeleženci v postopkih izvajanja spremljanja in nadzora ukrepa po tej pogodbi so zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, skladno z zakonom, ki ureja varstvo osebnih podatkov.

Skrbnik pogodbe na strani MOP in prostor je Nikolaj Grgurevič.

Skrbnik pogodbe na strani MZI je Iztok Vatovec.

Skrbnik pogodbe na strani upravičenca je …………………………….

Če se v času trajanja pogodbenega razmerja pri katerikoli izmed pogodbenih strank spremeni skrbnik pogodbe, se o tem z dopisom obvesti ostale pogodbene stranke.

**XVI. VELJAVNOST POGODBE**

21. člen

Pogodba začne veljati z dnem, ko jo podpišejo vse tri stranke in velja do izteka vseh rokov, določenih v tej pogodbi, v katerih sta možna nadzor nad pogodbo in izrekanje finančnih popravkov, ki so določeni v tej pogodbi.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bodo pogodbene stranke v skladu z načeli vestnosti in poštenja z aneksom k tej pogodbi dogovorile za novo določbo, ki bo po smislu čim bližje neveljavni določbi.

**XVII. ODSTOP OD POGODBE**

22. člen

V primeru, da nastopijo okoliščine, ki utegnejo vplivati na terminsko in/ali vsebinsko izvedbo ukrepa, za katerega bodo dodeljena finančna sredstva, mora upravičenec nemudoma pisno obrazložiti in utemeljiti svoj predlog za spremembo terminske in/ali vsebinske in/ali finančne izvedbe ukrepa. V nasprotnem primeru izgubi pravico do sredstev MZI po tej pogodbi, že prejeta sredstva za izvedbo ukrepa pa je dolžan vrniti skupaj z zakonitimi zamudnimi obrestmi od dneva prejetja sredstev do dneva njihovega vračila v roku 15 (petnajst) dni od dneva prejema zahtevka za vračilo sredstev.

Ministrstvi lahko kadarkoli odstopita od pogodbe v primeru, da nastopijo okoliščine, ki utegnejo vplivati na terminsko in/ali vsebinsko izvedbo ukrepa, za katerega bodo dodeljena finančna sredstva o čemer obvestijo upravičenca.

**XVIII. REŠEVANJE SPOROV**

23. člen

Morebitne spore iz te pogodbe bodo pogodbene stranke reševale sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

**XIX. KONČNE DOLOČBE**

24. člen

Vse spremembe in dopolnitve te pogodbe se dogovorijo v obliki pisnih dodatkov k pogodbi.

25. člen

Ta pogodba je sklenjena in začne veljati z dnem, ko jo podpišeta obe pogodbeni stranki.

26. člen

Pogodba je sestavljena v šestih enakih izvodih, od katerih prejme vsak podpisnik po dva izvoda.

Datum: \_\_\_\_\_\_\_\_\_\_\_\_\_\_ Datum:\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_ **Ministrstvo za infrastrukturo**

\_\_\_\_\_\_\_\_\_\_\_\_\_ Jernej Vrtovec

\_\_\_\_\_\_\_\_\_\_\_\_\_ minister

 Datum:\_\_\_\_\_\_\_\_\_\_\_\_\_\_

**Ministrstvo za okolje in prostor**

 mag. Andrej Vizjak

minister